Put u Škabrnju

U petak 21. rujna 2018. godine sedmaši iz OŠ Kumrovec zajedno s vršnjacima iz OŠ Klanjec, Lučelnica i Tuhelj otišli su na terensku nastavu u Škabrnju.

Put do Škabrnje bio je poprilično dug, trajao je gotovo pet sati. Kad smo stigli vidjeli smo vrlo lijepu i raskošnu crkvu. Uz zgradu crve nalazi se spomenik prvom hrvatskom predsjedniku Franji Tuđmanu i zgrada općine. Kad smo ušli u tu malu zgradu , na stolu su nas dočekali sokovi svakakvih okusa, pa ako smo htjeli, mogli smo se zasladiti finim sokovima. Dok smo pijuckali sokove, gospodin načelnik nam je počeo pričati o položaju i stanovništvu Škabrnje, pa evo i nekoliko činjenica o Škabrnji: Škabrnja je mala općina u Zadarskoj županiji s otprilike 1500 stanovnika, smještena je u središtu Ravnih Kotara a obuhvaća prostor od 0,6 % Zadarske županije. Nakon što smo posjetili općinu krenuli smo na brijeg s kojeg se u vrijeme Domovinskog rata pucalo po Škabrnji, a s kojeg se vidjela cijela Škabrnja. Dok smo slušali što se dogodilo u Škabrnji tijekom Velikosrpske agresije, mogli smo uživati u pogledu na Škabrnju. Škabrnja je naime doživjela veliki teror, baš kao i Vukovar, dana 18. studenog 1991. godine. Tenkovsko-pješačke snage četnika i JNA napale su Škabrnju. Škabrnja niti mogla niti slutiti što ju čeka, već je nakon dva, tri napada pobunjenih Srba, Škabrnja je pala s 86 ubijenih mještana, od čega 28 branitelja i 58 civila. Sad se Škabrnja pomalo obnavlja, ljudi ostaju i počinju se baviti uzgojem vinograda i pomalo badema, pa će za nekoliko godina Škabrnja, nadam se, vratiti svoj stari sjaj. Nakon što smo pogledali Škabrnju, krenuli smo na groblje gdje smo vidjeli spomenik sa imenima svim stradalih. Tamo smo zapalili svijeću i molili se za sve pokojne branitelje i civile koji su dali život za domovinu u kojoj mi danas živimo. Nakon što smo posjetili groblje, krenuli smo na ručak koji je bio vrlo ukusan. Nakon ručka smo se kupali u Biogradu na Moru, bilo je super!

Valentina Maček

Škabrnja

Jednog prohladnog jesenskog jutra autobusom smo krenuli iz Kumrovca zajedno sa sedmašima iz Klanjca i Tuhlja. Danima smo se veselili tom putu u Škabrnju.

I dok smo još onako sneni drijemali u autobusu, iza nas su ostajali naši zagorski bregi. Prema Zagrebu uobičajena gužva, a očekivana magla prema Karlovcu – grada na četiri rijeke. Išli smo autoputom pa nismo baš puno mogli vidjeti osim tunela i brda s vjetrenjačama. Dolaskom u Škabrnju, zaputili smo se u općinu gdje nas je srdačno dočekao načelnik i ispričao nam što se događalo tijekom Domovinskog rata, a detalje prepustio jednom od branitelja. Bilo je tužno slušati sve te strahote koje su proživljavali stanovnici. Zatim smo otišli na brdo s kojeg se vidjela cijela Škabrnja. Tamo nam je predstavnik branitelja pričao s koje strane je dolazio neprijatelj i gdje se skrivao. To je također bilo zastrašujuće. Nakon razgovora s braniteljem spustili smo se s brda i krenuli na ručak. Bio je ukusan. Sjeli smo u autobus i uputili se prema Biogradu na Moru do kojeg smo imali oko trideset minuta vožnje. Kad smo stigli, istrčali smo iz autobusa, svukli se i skočili u more. Voda je bila topla i kristalno čista, a kupanje ugodno, ali nažalost prekratko. Znali smo da nam je to posljednje kupanje u ovoj godini. Nakon kupanja smo pojeli sladoled i razgovarali o doživljenom. Oko 17:30 smo sjeli u autobus i krenuli prema Zagorju. Bili smo jako umorni i putem smo zaspali pa nismo ni primjetili da je pala noć. Došli su naši roditelji koji su silno željeli čuti kako nam je bilo u Škabrnji, a mi smo puni dojmova o zanimljivom i poučnom putovanju zaspali, zahvalni jer živimo u miru i nismo trebali proživljavati takve strahote.

Ivan Aržek

Domovinski rat u Škabrnji

Udruga branitelja Domovinskog rata Kumrovec i Zagorska sela omogućila su učenicima sedmih razreda besplatan posjet Škabrnji. Za one koji ne znaju, Škabrnja je malo mjesto koje se nalazi jugoistočno od Zadra.

Krenuli smo rano ujutro, a usput smo pokupili učenike škole Tuhlja, Klanjca i Lučelnice. Uz nova poznanstva te ugodno i veselo društvo u autobusu put do Škabrnje nam je brzo prošao. Kada smo stiglu u Škabrnju lijepo nas je dočekao načelnik Općine Škabrnja i jedan od branitelja Domovinskog rata. Načelnik nam je zahvalio na dolasku, a o ratnim strahotama rekao je da će progovoriti jedan od branitelja, ali da su bolji dani za Škabrnju započeli nakon Vojno redarstvene akcije „Maslenica“ i „Oluja“ i oslobođenju mjesta od agresora. Počastili smo se sokovima i zajedno smo se svi uputili do mjesta gdje se dogodio masakra na hrvatske vojnike i tamošnje civile. Broj poginulih, ubijenih i smrtno stradalih hrvatskih vojnika u Škarbnji je 28, a ubijenih i poginulih civila 58. Tamo nam je branitelj koji nas je dočekao objasnio što se sve dogodilo. Rekao je da je Domovinski rat započeo 1991.godine agresijom udruženih velikosrpskih snaga na Hrvatsku. Napad na Škabrnju dogodio se 18.11.1991. godine, istog dana kada su srpski četnici i Jugoslavenska narodna armija ulazili u Vukovar. Svrha napada na Škabrnji bila je zaplašivanje hrvatskog stanovništva kako bi hrvatski narod posumnjao u mogućnost postojanja vlastite hrvatske države. Poslije sažetog objašnjenja o zločinu počinjenog u Škabrnji uputili smo se prema groblju gdje je podignut križ i postavljena spomen ploča sa popisom imena svih poginulih i ubijenih branitelja i civila. Tamo smo zapalili svijeću i pomolili se u nadi da se takav zločin više nikada i nikome neće dogoditi.

Putem do autobusa u razgovoru jedni s drugima shvatili smo da više od polovice nas nije niti znalo da se tako nešto dogodilo. Iz Škabrnje krenuli smo put mora gdje smo ostatak popodneva proveli u kupanju i zajedničkom druženju. Na povratku zahvalili smo se dvojici branitelja koji su također išli sa nama iz Udruge branitelja Domovinskog rata Kumrovec i Zagorska sela te što su nam omogućila putovanje u Škabrnju, a samim time i obogatila naše znanje u dijelu hrvatske povijesti. Kući smo stigli kasno uvečer umorni i spremni za krevet, ali bogatiji za spoznaju o važnosti Domovinskog rata za suvremenu republiku Hrvatsku.

Mihaela Erdelić

Posjet Škabrnji

Petak, 21.09.2018. iako nisam neki poseban ranoranioc buđenje u pet sati ujutro taj dan mi nije predstavljao nikakav problem. Vjerojatno zato što smo taj dan umjesto na nastavu išli na terensku nastavu u Škabrnju. Vožnja autobusom punim sedmaša iz Kumrovca, Klanjca i Tuhlja bila je duga, ali zabavna. Uz žamor dječjih glasova uživao sam u ljepoti krajolika kojim smo prolazili. Polja, vinogradi, sela, gradovi i planine bile su odmor za moje oči i mozak. Naravno, kao i svaki put, posebno uzbuđenje osjetio sam kada se na mom obzoru pojavilo more. To je osjećaj koji pamtim od djetinjstava. Prvi pogled na beskrajno plavetnilo u meni je oduvijek izazvalo neizmjernu sreću.

Po dolasku u Škrabnju ušli smo u prostorije Općine gdje su nam branitelji ponudili sokove za okrjepu. Nakon kratkog zadržavanja autobusom smo krenuli na brdo s kojeg se pružao prekrasan pogled na cijelu Škarbnju. U prvom mahu, moram priznati nisam primijetio tragove rata. No, pogled na veliki tenk smješten na praznom brdu u meni je izazvao osjećaj poštovanja i straha, a položena hrvatska zastava osjećaj ponosa. Uspio sam vidjeti i unutrašnjost tenka i moram priznati da sam se iznenadio kada sam uočio koliko je mala. Jedan branitelj pričao nam je i priče iz Domovinskog rata u kojem je sudjelovao. Okrutnost ljudi koji su za vrijeme rata napadali našu domovinu u meni je izazvala neizmjernu tugu i ljutnju,

Sa osjećajem knedle u grlu uputili smo se prema Biogradu na Moru. Nakon ručka imali smo slobodno vrijeme za kušanje i igru, što nam je nakon doživljaja Škarbnje itekako dobro došlo.

U Kumrovec smo stigli u kasnim satima, ispunjeni doživljajima sa još jednog interesantnog putovanja koje će mi zasigurno ostati u sjećanju.

Fran Županić